बैंक ने दावा किया कि लोन लेने के लिए गलत और बढ़ा-चढ़ाकर बैलेंस शीट पेश की गई। इसके अलावा परियोजना की स्थिति के बारे में भी गलत आंकड़े पेश किए गए। बैंक ने अपने दावे में कहा कि निदेशकों और गारंटीदाताओं द्वारा दावेदारों के पैसे का गबन किया गया। यह लोन उन योजनाओं के लिए लिया गया जिसमें शुरू से ही धोखाधड़ी की गई। पीएनबी ने कहा कि उसने 2011 और 2014 के बीच इस रकम का भुगतान डॉलर में अमेरिका में पंजीकृत चार कंपनियों को किया। ये चारों कंपनियां अक्षय ऊर्जा के क्षेत्र में काम करती हैं। इनके नाम साउथ ईस्टर्न पेट्रोलियम एलएलसी (एसईपीएल), पेप्सो बीम यूएसए, त्रिशे विंड और त्रिशे रिसोर्स हैं।